Campanya #CulturaACasa
18 marzo 2020

## Campanya #CulturaACasa18 marzo 2020Última actualización: 14 julio 2025

![](../gestion/img/RRSS-VISUAL-EPLCAC-1.jpg)  
  

El departament de Cultura de l'Ajuntament de Gandia ha posat en marxa la campanya #CulturaACasa mentre estiga decretat el Estat d’Alarma i amb ell el confinament de la població i el tancament de tots els espais culturals de la ciutat.

D'aquesta forma, portarà la cultura fins als habitatges de la ciutadania a través de les xarxes socials de CulturaGandia. Exposicions, fotografies, i fins i tot música o poesia per a conscienciar la població que la millor manera de controlar la corba del Covid-19, i evitar col·lapses als hospitals, és ser responsable i quedar-se a casa.

La duració de la campanya serà com a mínim de dues setmanes (data decretada per l’Estat d’Alarma), encara que podria allargar-se en el temps, en funció de la propagació del virus i les mesures decretades per l'administració pública.

La campanya, que portarà com a títol i etiqueta #CulturaACasa, consisteix en la difusió de la cultura generada a la comarca a través de les xarxes socials.

Quan parlem de cultura generada a la Safor ens referim a:

\-música de grups locals.

\-exposicions virtuals.

\-fotografia explicada.

\-Monòlegs.

\-Poesia.

\- Serpis Urban Project.

\-Cultura als barris.

És moment de cuidar-nos, però també de gaudir d'una cosa tan valuosa com és la Cultura.